###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 22/2022. (III. 22.)** A Berettyó Kulturális Központ 2021. évi tevékenységéről szóló beszámolója jóváhagyásának javaslata

**A20 23/2022. (III. 22.)** A Berettyó Kulturális Központ 2022. évre vonatkozó munkaterve jóváhagyásának javaslata

**A20 24/2022. (III. 22.)** A berettyóújfalui 72/5 hrsz-ú ingatlanon lévő felépítményre vonatkozó bérleti szerződés módosításának javaslata

**A20 25/2022. (III. 22.)** Az OPUS METAL’S Kft. tulajdonában lévő berettyóújfalui 5793/3 hrsz.-ú ingatlant terhelő elidegenítési tilalom kapcsán kötelezettségvállaló nyilatkozat javaslata

**A20 26/2022. (III. 22.)** A Berettyóújfalui Tankerületi Központtal kötött vagyonkezelési szerződés módosításának javaslata

**A20 27/2022. (III. 22.)** A 2022. évi közbeszerzési terv elfogadásának javaslata

**A20 28/2022. (III. 22.)** A berettyóújfalui 1862/7 hrsz.-ú ingatlan versenytárgyalás útján történő értékesítésének javaslata

**A20 29/2022. (III. 22.)** A berettyóújfalui 0116/8 hrsz.-ú ingatlan belterületbe vonásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2022. március 22-én megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

Gógán Péterné bizottsági tag

Lencsésné Gál Mária bizottsági tag

**Berettyóújfalui Polgármesteri Hivatal részéről:**

Muraközi István polgármester

Dr. Körtvélyesi Viktor jegyző

 Dézsi Ferencné pénzügyi irodavezető

 Mile Sándor jegyzőkönyvvezető

**Meghívottak:**

 Kállai Irén igazgató, Berettyó Kulturális Központ

 Virágh Péter ügyvezető, Opus Metal’s Kft.

 Dr. Muraközi Zoltán elnökhelyettes, Bihari Lövészklub

A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 4 fővel határozatképes. A levezető elnök a napirend tervezetét szavazásra bocsátotta, azzal a módosítással, hogy azokat a napirendi pontokat, amelyekhez meghívott vendégek vannak jelen, a Bizottság előre venné. A napirend tervezetét a Pénzügyi Bizottság tagjai egyhangúan támogatták.

Az ülés kezdete: 1630

**Együttes ülés napirendje:**

1./ Előterjesztés a Berettyó Kulturális Központ 2021. évi beszámolójának és 2022. évi munkatervének elfogadására (5.)

**Előterjesztő:** Muraközi István polgármester

2./ Előterjesztés a Berettyóújfalui Tankerületi Központtal kötött vagyonkezelési szerződés módosítása tárgyában (7.)

 **Előterjesztő:** Muraközi István polgármester

3./ Előerjesztés a 2022. évi közbeszerzési terv elfogadására (8.)

 **Előterjesztő:** Muraközi István polgármester

4./ Előterjesztés a berettyóújfalui 1862/7 hrsz.-ú ingatlan versenytárgyalás útján történő értékesítéséről (9.)

**Előterjesztő:** Muraközi István polgármester

5./ Előterjesztés a berettyóújfalui 72/5 hrsz-ú ingatlanon lévő felépítményre vonatkozó bérleti szerződés módosítására (10.)

**Előterjesztő:** Muraközi István polgármester

6./ Előterjesztés a berettyóújfalui 0116/8 hrsz.-ú ingatlan belterületbe vonására (11.)

**Előterjesztő:** Muraközi István polgármester

7./ Előterjesztés az OPUS METAL’S Kft. tulajdonában lévő berettyóújfalui 5793/3 hrsz.-ú ingatlant terhelő elidegenítési tilalom tárgyában (12.)

 **Előterjesztő:** Muraközi István polgármester

**1. Napirend:** Előterjesztés a Berettyó Kulturális Központ 2021. évi beszámolójának és 2022. évi munkatervének elfogadására

**Kállai Irén igazgató** szóbeli kiegészítésében elmondta, hogy a 2021. év sem volt mentes a covid-tól, a BKK-hoz tartozó Rendezvényházban és a Zsinagógában is mintavételi pont működött. Ettől eltekintve úgy érzi, hogy sikeres évet zártak, sok minden megújult. Májusban kinyitott az új könyvtár, megújultak a terei, nagyon szépen beindultak a könyvtári programok is. Júniusban kinyitott a Zsinagóga Kultúrtér, ott is egy állandó kiállítással nyitottak. Augusztus 20-án pedig megnyitott a Múzeum is. A programjaikkal nagyjából ugyanannyi embert értek el, mint 2020-ban, bár a programok száma kevesebb volt. 299 ilyen eseménnyel összesen 37 ezer embert sikerült elérni, ha a mozit is beleszámolják, amelyben a vetítés a II. félévben indult, akkor 40-42 ezer embert értek el a kulturális szolgáltatások terén.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**22/2022. (III. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyó Kulturális Központ 2021. évi tevékenységéről szóló beszámolóját jóváhagyja.

**Határidő:** 2022. március 24.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**23/2022. (III. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyó Kulturális Központ 2022. évre vonatkozó munkatervét jóváhagyja.

**Határidő:** 2022. március 24.

 **Felelős:** Dr. Zákány Zsolt bizottsági elnök

**2. Napirend:** Előterjesztés a berettyóújfalui 72/5 hrsz-ú ingatlanon lévő felépítményre vonatkozó bérleti szerződés módosítására

**Muraközi István polgármester** szóbeli kiegészítésében elmondta, hogy 2002 óta áll fenn használati megállapodás az Önkormányzat, illetve a Bihari Lövészklub között. Ezt megelőzően az ingatlan állami tulajdon volt, ehhez tartozott egy szolgálati lakás, melyet az akkori gondnoknak biztosított az állam. A tulajdonba adást követően az Önkormányzat használatba adta az ingatlant a Bihari Lövészklubnak, akik jól hallhatóan működtetik. A lakás már régóta üresen áll, ugyanakkor egy szerves egységet képez a Lőtérrel. Érkezett egy kérelem a Lövészklubtól, hogy az épülettel együtt a lakást is szeretnék használni. Ennek akadályát nem látják, ugyanakkor mivel vagyoni kérdést érint, ezért a Bizottságok javaslatát figyelembe véve a Képviselő-testületnek kell döntést hoznia. A Honvédelmi Sportközpont beruházást ez semmilyen formában nem veszélyezteti.

**Dr. Muraközi Zoltán elnökhelyettes** szóban hozzátette, hogy kettő cél vezette őket a kérés kapcsán. Az egyik, hogy a lakást állagmegóvás végett is szeretnék használatba venni, a másik pedig egy örömteli dolog, az iskolákból rengeteg fiatal jelentkezik légpuska lövészetre. A Lőtér nyitvatartási idejét meg kellett osztani, 11-ig vannak a tűzfegyveresek, utána pedig a légfegyveresek, mert egyszerűen nem férnek. Pető László, a debreceni Lövészklub vezetője felajánlotta, hogy ezeknek a gyerekeknek edzéseket tartana. A kettőnek az ötvözetéből jött az az ötlet, hogy esetleg ennek a szolgálati lakásnak a kismértékű átalakításával a lakásban az edzéseket meg lehetne tartani.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**24/2022. (III. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete hozzájárul a berettyóújfalui 72/5 hrsz.-ú belterületi ingatlan vonatkozásában a Bihari Lövészklub Berettyóújfaluval kötött bérleti szerződés módosításához, mely alapján a bérlet tárgya kibővül a Lőtérrel egybeépített, üresen álló korábbi szolgálati lakással. A bérlő a lakást lakhatási célokra nem használhatja és harmadik személynek tovább bérbe nem adhatja. A bérleti szerződés egyebekben nem módosul.

A Képviselő-testület felhatalmazza a polgármestert a szerződés megkötésére.

**Határidő:** 2022. március 24.

 **Felelős:** Dr. Zákány Zsolt bizottsági elnök

**3. Napirend:** Előterjesztés az OPUS METAL’S Kft. tulajdonában lévő berettyóújfalui 5793/3 hrsz.-ú ingatlant terhelő elidegenítési tilalom tárgyában

**Muraközi István polgármester** szóban hozzátette, hogy a szóban forgó ingatlant annak idején az Opus Team Kft. vásárolta meg, melyen egy fémszerkezet gyártó üzemet működtetnek. Az 5 éves elidegenítési tilalom azért került bejegyzésre az ingatlanra, hogy adott esetben a vevő ne tudjon nyerészkedni rajta, ha olcsón megveszi, de drágán el tudná adni. Ebben az esetben erről nincsen szó, gyakorlatilag nagyon hamar, már 2019-ben elkezdte a tevékenységét a cég. Az elidegenítési tilalom által megfogalmazott cél gyakorlatilag okafogyottá vált.

**Dr. Körtvélyesi Viktor jegyző** szóbeli kiegészítésében elmondta, hogy a tulajdonos Opus Metal’s Kft. fejlesztési hitelt kívánna felvenni. Az adásvételi szerződésbe foglalt 5 éves elidegenítési tilalom, ami az Önkormányzat javára van bejegyezve, az még él jövő év áprilisáig. Ahhoz, hogy a fejlesztési hitelszerződés létrejöhessen az UniCredit Bankkal, a Bank olyan követelményt támaszt, ami az ő szempontjából teljesen érthető. Amennyiben ez a hitel bedől, a Bank, mint jelzálogjogosult érvényesíti a követelését. Emiatt szükséges az, hogy az Önkormányzat már most tegyen egy kötelezettségvállaló nyilatkozatot, hogy feltéve, de nem megengedve, ha a hitel bedőlés bekövetkezik, akkor a Bank lényegében tudjon élni a jogával. Ezért szükséges a nyilatkozattétel, de mindenképpen szükséges a Képviselő-testület hozzájárulása, hiszen annak idején úgy került megkötésre a szerződés, hogy az 5 éves elidegenítési tilalom szerződéses feltételként szerepelt a pályázati kiírásban.

**Virágh Péter ügyvezető** szóban elmondta, hogy szükségessé vált egy tároló csarnokkal, valamint egy alapanyag és késztermék tároló raktárral bővíteni a már meglévő telephelyet. Ez egy 1000 m2-es új csarnokrész, melyhez egy nagyobb összegű pályázati forrást nyertek, az önerőt pedig egy fejlesztési hitelből szeretnék biztosítani. Nem akarnak sem nyerészkedni, sem elmenni innen, azért fejlesztik az üzemet, hogy még több munkahelyet hozzanak létre. A fő gond az, hogy a késztermékeket nem tudják az időjárástól megóvni, nem tudják azokat fedett helyen tárolni.

**Dr. Zákány Zsolt képviselő** szóbeli kiegészítésében elmondta, hogy az Opus Metal’S Kft. fémszerkezetek megmunkálásával, illetve késztermékek gyártásával foglalkozik. Kérdést tett fel arra vonatkozóan, hogy mennyi munkavállalóval látják el ezeket a feladatokat?

**Virágh Péter ügyvezető** válaszában elmondta, hogy jelenleg 26 fővel dolgoznak. Ha 3-4 héttel ezelőtt kérdezték volna, akkor azt mondta volna, hogy szeretnék megduplázni ezt a létszámot, mivel egy második műszak elindítását is tervezték, többek között emiatt vettek részt az állásbörzén. A szomszédban zajló háború, illetve a szankciók hatása miatt azonban a fémtermékek, alapanyagok ára duplázódott. Emiatt sok megrendelő kivár, illetve már megrendelt termékek esetében is jelezték, hogy várjanak kicsit a gyártással, ezért most várnak a létszám-bővítéssel. Nem terveznek elbocsátást, de plusz munkaerő felvételét sem.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**25/2022. (III. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete hozzájárul ahhoz, hogy az OPUS METAL'S Fémszerkezet Gyártó és Szerelő Kft. tulajdonában lévő berettyóújfalui 5793/3 hrsz.-ú ingatlanon fennálló, Berettyóújfalu Város Önkormányzata javára bejegyzett elidegenítési tilalomra vonatkozóan – az OPUS METAL'S Kft. és az UniCredit Bank Hungary Zrt. közötti fejlesztési célú hitelszerződések megkötésének feltételeként a Bank irányába – az Önkormányzat részéről az alábbi tartalmú kötelezettségvállaló nyilatkozat kerüljön kiadásra:

„Az OPUS METAL'S Fémszerkezet Gyártó és Szerelő Kft. (székhely: 1111 Budapest, Lágymányosi utca 12. fszt. 2., cégjegyzékszám: 01 09 194406, adószám:13899783-2-43, 2021.05.31-ig a vállalkozás neve OPUS TEAM Üzleti Tanácsadó Kft. volt) 1/1 arányú tulajdonában álló Berettyóújfalu hrsz. 5793/3. ingatlanra („Ingatlan”) 5 évig terjedő időtartamra (2023.04.06-ig tartó) elidegenítési tilalom van bejegyezve, melynek jogosultja Berettyóújfalu Város Önkormányzata.

Az OPUS METAL’S Kft. hitelszerződéseket tervez kötni az UniCredit Bank Hungary Zrt.-vel (székhely: 1054 Budapest, Szabadság tér 5-6., cégjegyzékszám: 01 10 041348, adószám:10325737-4-44, „Bank”). A hitelszerződés biztosítására az OPUS METAL’S Kft. zálogkötelezettként jelzálogjogot kíván alapítani az Ingatlanon a Bank javára.

Berettyóújfalu Város Önkormányzata ezúton kötelezettséget vállal arra, hogy abban az esetben, ha - a Bank az Ingatlanra vonatkozó jelzálogjogát érvényesíteni kívánja, és

- akár az illetékes Földhivatal, akár más személy vagy hatóság az Önkormányzat javára bejegyzett elidegenítési tilalmat úgy értelmezné, hogy ez akadályozza a Bank zálogjogának érvényesítését, úgy

- Berettyóújfalu Város Önkormányzata az Ingatlan e célból bármely formában és eljárással, akár végrehajtás útján, akár végrehajtáson kívül történő értékesítéséhez már most hozzájárul, és

- kifejezetten kijelenti, hogy e vonatkozásban a Bankkal szemben teljes körűen lemond az elidegenítési tilalomból eredő valamennyi jogáról.”

**Határidő:** 2022. március 24.

 **Felelős:** Dr. Zákány Zsolt bizottsági elnök

**4. Napirend:** Előterjesztés a Berettyóújfalui Tankerületi Központtal kötött vagyonkezelési szerződés módosítása tárgyában

**Muraközi István polgármester** szóbeli kiegészítésében elmondta, hogy a Tardy utcán lévő zeneiskola, mint vagyonelem további vagyonkezelésbe adása szűnik meg, hiszen a Széchenyi István Általános Iskolánál megnyitotta kapuit az új zeneiskola. Emiatt vált szükségessé a vagyonkezelői szerződés módosítása.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**26/2022. (III. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyóújfalui Tankerületi Központtal kötött vagyonkezelési szerződés módosítást az alábbiak szerint elfogadja.

**VAGYONKEZELÉSI szerződés**

**MÓDOSÍTÁS**

Amely létrejött egyrészről

Név: Berettyóújfalu Város Önkormányzata

Székhelye: 4100 Berettyóújfalu, Dózsa György u. 17-19

Képviselő: Muraközi István polgármester

Képviselő elérhetősége: 0654505450

Adóigazgatási azonosító száma: 15728324-2-09

továbbiakban Önkormányzat mint Tulajdonos (a továbbiakban: **Önkormányzat**),

valamint a

Név: Berettyóújfalui Tankerületi Központ

székhelye: 4100 Berettyóújfalu, Dózsa György u. 17-19

képviseli: Majosi Pálma tankerületi igazgató

adóigazgatási azonosító száma: 15835365-2-09

Előirányzat-felhasználási keretszámla száma: 10034002-00336444-00000000

ÁHT azonosítója: 361517

KSH statisztikai számjele: 15835365-8412-312-09

mint vagyonkezelő (a továbbiakban: **Vagyonkezelő**)

(a továbbiakban együtt: **Felek**) között alulírott helyen és napon a következő feltételekkel:

1. **Előzmények**

A nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról. A Kormány a 2016. december 31-ig hatályos, a Klebelsberg Intézményfenntartó Központról szóló 202/2012. (VII.27.) Korm. rendelet 3. § (1) bekezdése c) pontjában az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények fenntartói jogai és kötelezettségei gyakorlására 2013. január 1-jei hatállyal a Klebelsberg Intézményfenntartó Központot (a továbbiakban: KLIK) jelölte ki.

A 202/2012. (VII.27.) Korm. rendelet 2017. január 1-jén hatályát vesztette.

Az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI. 10.) Korm. rendelet alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei 2017. január 1-jével kiváltak, és a Korm. rendeletben meghatározott tankerületi központba olvadtak be, a KLIK központi szerve 2017. január 1-jétől Klebelsberg Központ néven működik tovább. Az Átvevő illetékességi körébe tartozó köznevelési intézmények fenntartói jogai és kötelezettségei tekintetében 2017. február 1-től a KLIK jogutódja a Berettyóújfalui Tankerületi Központ.

Az Önkormányzat és a KLIK között 2013. február 13-án megkötött vagyonkezelési szerződés alapján az Önkormányzat tulajdonában levő, az intézmény(ek) feladatainak ellátását szolgáló ingatlan és ingó vagyon – ideértve a taneszközöket, továbbá az intézmény(ek)ben levő eszközöket, felszereléseket –, a KLIK ingyenes vagyonkezelésébe került, továbbá az intézményeket a KLIK működteti.

Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg mindaddig, amíg a köznevelési közfeladat tankerületi központ részéről történő ellátása az adott ingatlanban meg nem szűnik.

Jelen szerződés a Berettyóújfalu Város Önkormányzata és a Klebelsberg Intézményfenntartó Központ között 2013. február 13-án megkötött, 2013. április 10-én és 2017. február 28-án módosított vagyonkezelési szerződés módosítása.

1. **A szerződés tárgya**

1.A vagyonkezelési szerződés 28. pontja alapján a szerződés megszűnik, ha az állami köznevelési feladat ellátása a körülírt ingatlanban megszűnik.

2.Felek rögzítik, hogy a vagyonkezelési szerződés 1. számú mellékletében 4. sorszám alatt szereplő, 4100 Berettyóújfalu, Tardy u. 10. szám alatti, 791/2 hrsz.-ú ingatlan vonatkozásában a vagyonkezelői jog 2022. …………… napjával megszűnik, tekintettel arra, hogy a Vagyonkezelő által fenntartott Berettyóújfalui József Attila Általános Iskola Bihari Alapfokú Művészeti Iskolája részéről végzett köznevelési közfeladat ellátás az ingatlanban megszűnt.

3.Felek a vagyonkezelési szerződés 29. pontja szerint járnak el.

4.A szerződés jelen módosítással nem érintett pontjai változatlanul hatályban maradnak. A szerződésre egyebekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és a vonatkozó jogszabályok előírásai az irányadók. Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Kelt: Berettyóújfalu, 2022. …….

|  |  |
| --- | --- |
| …………………………………………**Berettyóújfalu Város Önkormányzata****képviseli****Muraközi István****polgármester** | ………………………………………..**Berettyóújfalui Tankerületi Központ****képviseli****Majosi Pálma****tankerületi igazgató** |
| pénzügyileg ellenjegyzem: Kelt: Berettyóújfalu, 2022. ….……………………………………………**Önkormányzat**gazdasági vezető | pénzügyileg ellenjegyzem:Kelt: Berettyóújfalu, 2022. ...……………………………………………**Tankerületi Központ**gazdasági vezető |
| Ellenjegyzem:Kelt: Berettyóújfalu, 2022. ….……………………………………….jegyző | Ellenjegyzem:Kelt: Berettyóújfalu, 2022. . …………………………………………..ügyvéd |

**Határidő:** 2022. március 24.

**Felelős:** Dr. Zákány Zsolt bizottsági elnök

**5. Napirend:** Előerjesztés a 2022. évi közbeszerzési terv elfogadására

**Muraközi István polgármester** szóban elmondta, hogy még elég vékony a 2022. évi közbeszerzési terv, ami azért van, mert a terv csak azokat a közbeszerzéseket tartalmazza, ami már látható, hogy az Önkormányzat előtt van. Vannak olyan pályázatok, melyek már beadás előtt vannak, tehát elképzelhető, hogy a terv bővülni fog. Jelen pillanatban a terv négy közbeszerzésből áll.

**Lencsésné Gál Mária** kérdést tett fel arra vonatkozóan, hogy a 12 útalapos út felújítása pontosan mely utcákra vonatkozik? Lehet már tudni?

**Muraközi István polgármester** válaszában elmondta, hogy a beruházás az alábbi utcákat érinti: Petőfi utca Bercsényi és Bocskai utca közötti szakasza, Báthory utca, Vajda János utca, Balassi Bálint utca, Ladik utca, Jászai Mari utca, Tinódi utca Morotva és Irinyi utca közötti szakasza, Munkácsy utca, Nádasdy utca, Belső major utca, Botond utca és Akácos utca.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**27/2022. (III. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a közbeszerzésekről szóló 2015. évi CXLIII. törvény rendelkezései alapján megtárgyalta és elfogadja az Önkormányzat 2022. évi közbeszerzési tervét.

**Határidő:** 2022. március 24.

 **Felelős:** Dr. Zákány Zsolt bizottsági elnök

**6. Napirend:** Előterjesztés a berettyóújfalui 1862/7 hrsz.-ú ingatlan versenytárgyalás útján történő értékesítéséről

**Muraközi István polgármester** szóban elmondta, hogy az értékelési szakvélemény 15. oldalán van egy térképmásolat, ott jól látható, hogy pontosan mely területekről van szó. A 1862/7, 1862/8 és 1862/9 hrsz.-ú ingatlanok az önkormányzat tulajdonát képezik. Ezek önálló építési területként nem funkcionálnak. A fenti terület mögött található 1871 hrsz. alatti ingatlan tulajdonosa az 1862/7 hrsz.-ú ingatlan értékesítése vonatkozásában kérelemmel fordult az önkormányzathoz. Az ingatlan kizárólag versenytárgyalás útján értékesíthető.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**28/2022. (III. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező berettyóújfalui 1862/7 hrsz.-ú, 253 m2 nagyságú kivett beépítetlen terület művelési ágú ingatlant 400.000.-Ft+ÁFA induló értéken, azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető. Az önkormányzat fenntartja a jogot arra, hogy a versenytárgyalást eredménytelennek minősítse.

**Határidő:** 2022. március 24.

 **Felelős:** Dr. Zákány Zsolt bizottsági elnök

**7. Napirend:** Előterjesztés a berettyóújfalui 0116/8 hrsz.-ú ingatlan belterületbe vonására

**Muraközi István polgármester** szóbeli kiegészítésében elmondta, hogy a Honvédelmi Sportközponttal kapcsolatos ingatlanfejlesztés, illetve az út csatlakozás kapcsán egy térképmásolat került csatolásra az előterjesztéshez. A Herpály utcával pont szemben van ez a 0116/8 hrsz.-ú ingatlan, ami jelenleg külterületben van, így ezt belterületbe kell vonni, ami a megvalósítani kívánt pályázat szempontjából sürgető.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**29/2022. (III. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete hozzájárul a berettyóújfalui 0116/8 hrsz.-ú, 0,38 AK értékű, 379 m2 területű, legelő művelési ágú külterületi ingatlan belterületbe vonásához ipari terület fejlesztése céljából.

A berettyóújfalui 0116/8 hrsz.-ú külterületi ingatlan igénybevétele – más célú hasznosítása - a termőföld védelméről szóló 2007. évi CXXIX. törvény 11. § (2) és (3) bekezdésére figyelemmel az ipari terület fejlesztése érdekében, az ahhoz szükséges közlekedési kapcsolat kialakításához elengedhetetlen (helyhez kötött igénybevétel).

A Képviselő-testület felhatalmazza a polgármestert arra, hogy a belterületbe vonással összefüggő ingatlan-nyilvántartási eljárás során eljárjon, a szükséges nyilatkozatokat megtegye.

**Határidő:** 2022. március 24.

 **Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1702 perckor bezárta.

k.m.f.

 Dr. Zákány Zsolt Csarkó Imre

 Pénzügyi Bizottság Elnöke Pénzügyi Bizottság Tagja

Mile Sándor

 jegyzőkönyvvezető